Laki ehdollisen rangaistustuomion käyttämisestä eräänlaatuisissa tapauksissa
Suomen asetuskokoelma 20.6.1918/44.

L a k i

ehdollisen rangaistustuomion käyttämisestä eräänlaatuisissa

tapauksissa.

Annettu Helsingissä, 20 päivänä kesäkuuta 1918.

___

     Suomen Eduskunnan päätöksen mukaisesti säädetään seuraavasti:

Jos joku julistetaan syypääksi rangaistavaan tekoon, johon sisältyy myötävaikutus kuluvana vuonna laillista yhteiskuntajärjestystä vastaan nostettuun kapinaan tahi joka on yhteydessä sen kapinan kanssa, saatakoon kesäkuun 20 päivänä 1918 annetussa laissa mainittua ehdollista rangaistustuomiota, poiketen sanotun lain 1 §:n määräyksestä, käyttää sellaiseen rikolliseen, jos rikos on tehty lieventävien asianhaarojen vallitessa ja rikollista ei tuomita kovempaan yleistä lajia olevaan rangaistukseen kuin kolmeksi vuodeksi kuritushuoneeseen.

Mitä ylempänämainitussa laissa muuten ehdollisesta rangaistustuomiosta säädetään, noudatettakoon puheenaolevissakin tapauksissa, kuitenkin siten että 5 §:n 3 momentissa sanottu määräys on sen paikkakunnan alioikeuden annettava, jossa tuomittu oleskelee.

Tätä kaikki asianomaiset noudattakoot.

Helsingissä, 20 päivänä kesäkuuta 1918.

Suomen Senaatin Puheenjohtaja:

P. E. Svinhufvud.

Oikeustoimituskunnan Päällikkö

Onni Talas.

</div>

Rikokset ja rangaistukset
Säädökset 1918